Mís móē mə́ nə m̀fúbán, wǎyǐ kig nə́ wayén mvid, o sə́ kig dzǎm yə́bə̄ yén anə́ ábē lásamba; ńdɔ hḿ ású dzé wābəbə mim̀vom̀vól mí bod ai mís, éyə wǎlaŋan evól yá, éyɔŋ m̀bə̂ mod ǎ min é mod a nə́ sósōō a lodo nyé ? 14Wakom bod anə́ kɔ̄s yā máŋ, anə́ é tsíd yádudu məbum á sí, á é nə́ təge ai ǹdzóe; 15ényɔ́lɔ a lɔ́b bɔ́ bə́sə̄ á ńlɔ̄b wóē, a dudu bɔ́ ai mvúndá dzīé, a man bɔ́ soe á mīńkún míé. Ǎ ngatag, ǎ ngafon hḿ, 16a vâ mvúndá dzīē mə̄túnuŋa, a dîgi otú ású míńkún míé, amú byə́m bítē ḿbyā byázu ai nyé ńtam, ḿbyā byábɔ̄ nâ á tə̄mbə́ á mim̀bəmbə bídí étē. 17Ńdɔ̄ hḿ, yə a yi samaza mvúndá dzīē ású yə̄ nâ á kə a dúgan wé məyɔŋ ewówe, təge ai awɔí ?